David og Alexis! Það er kominn tími til að mæta í morgunmatinn.
Ég meina það, David. Af hverju ertu ekki tilbúinn?
Ég ætla ekki að fara.
Hvernig stendur á því að mölflugur komast inn
í þrílæsta títaníum–ferðatösku?
Þetta er bölvun okkar kasmírpeysueigendanna.
Drífðu þig, Alexis.
Alexis hefur ekki verið hér í tíu daga. Hún er hjá Mutt.
Það er bara alls ekki satt.
Ég borðaði morgunmat með henni í gærmorgun.
Það var ég.
Við töluðum mikið og lengi um nælonsokka og tíðahvörf.
Það var líka ég.
Halló? Er einhver við?
Sæll, gætirðu nokkuð litið á hljóðkútinn hjá mér?
Því miður. Ég vinn ekki hérna.
En þú situr samt við þetta skrifborð.
Já, ég vinn hérna
en samt vinn ég ekki hérna á verkstæðinu.
Ég vinn reyndar hérna á verkstæðinu
en samt vinn ég ekki fyrir verkstæðið.
Þú veist sem sagt ekkert um hljóðkúta?
Ég held að hann hafi bara losnað eitthvað aðeins. –Já.
Bob er rétt ókominn
og ég held að það væri best
að bíða eftir honum. Hann kemur og fer.
Kannski fer ég bara á annað verkstæði.
Já, gerðu það bara.
Mér þykir leitt að hafa ekki getað aðstoðað þig.
Blessaður, Johnny. Ég skrapp bara frá til að ná mér í múffu.
Bob. Það kom hingað viðskiptavinur
sem sagðist vera í vandræðum með hljóðkútinn hjá sér.
Er það, já? Hvert reyndist vandamálið vera?
Ég veit það ekki. Ég fór ekki út til að athuga það.
Ég er ekki bifvélavirki.
Ég ætlast ekki til að þú vitir allt
en ef viðskiptavinir þínir kæmu hingað
myndi ég að sjálfsögðu tala við þá.
Ég ætla að vona að þú gerðir það ekki.
Ég þarf reyndar ekki að hafa áhyggjur af því.
Ég veit að það er dálítil vöntun á viðskiptavinum hjá þér.
Það er vegna þess að ég er að byggja upp fyrirtæki, Bob.
Núna vinn ég að áætlanagerð og reyni að sigta út tækifæri.
Að því loknu mun ég framfylgja áætlunum mínum.
Ef þú treystir þér til þess að líta á hljóðkúta er það guðvelkomið.
Ég má nefnilega ekki við því að missa neina kúnna núna,Johnny.
Sérstaklega ekki þegar ég hef leigt út ókeypis skrifstofu.
Ein spurning.
Sedrusviðarplankarnir sem eru á bak við hótelið...
Á að nota þá í eitthvað sérstakt eða má maður taka þá?
Hvernig veistu að þetta er sedrusviður?
Ég keypti mér einu sinni ilmvatn í Japan
og ilmurinn átti að vera af augnablikinu
rétt eftir að bíll hefði lent í árekstri við sedrusviðartré.
Hvernig getur nokkurn mann langað að ilma þannig?
Ekkert mál. Sedrusviðurinn er þinn.
Takk æðislega.
Með leyfi að spyrja.
Hvað ætlarðu að gera við þessar spýtur?
Það virðist sem mölflugu– fjölskylda hafi haldið
að kasmírpeysurnar mínar væru hlaðborð
í spilavíti í Atlantic City
og ég ætla að setja þeim stólinn fyrir dyrnar.
Þess vegna ætla ég að smíða sedrusviðarkistil
fyrir prjónuðu fötin mín.
Ætlar þú að smíða sedrusviðarkistil?
Það passar.
Í alvöru? Ætlar þú að smíða hann?
Þetta er bara kassi. Maður neglir bara saman nokkrar spýtur.
Hvað um það, ef þú sæir ástandið á peysunum mínum
yrði þér ljóst að það er ekki um annað að ræða fyrir mig.
Ekki láta mig standa í vegi fyrir handverkinu þínu.
Megi mátturinn vera með þér.
Takk æðislega. Þakka þér fyrir.
Innilega. Hreinskilnislega. Þú ert svo frábær.
Twyla.
Twyla –Ég kem strax, frú Rose.
Hæ, Moira. Hæ, allar.
Við sjáumst þá á eftir. –Við hittumst klukkan tvö.
Afsakaðu þetta.
Ég hélt að þú værir kannski að bíða eftir fjölskyldunni þinni.
Nei, ég ætla bara að njóta þess að borða morgunverðinn ein.
Það er ekkert sérstakt um að vera.
Enginn stelpu– hádegisverður hjá mér.
Stelpuhádegisverður? –Eða hvað sem þetta nú var.
Stelpuhittingur. –Þú meinar Djassstelpurnar.
Er það? –Já. Djassstelpurnar eru sönghópurinn okkar.
Sönghópurinn? En skemmtilegt.
Jocelyn stofnaði hópinn fyrir nokkrum árum
og þetta hefur verið svo gaman.
Við fórum meira að segja einu sinni til New York.
Skruppuð þið í stórborgina? En flott.
Leyfðu mér að giska.
Þið fenguð ykkur rækjur í fötu á Times Square
og sáuð síðdegissýningu á Konungi ljónanna?
Nei, við sungum reyndar í Central Park.
Í Central Park? Í alvöru? –Já.
Þetta var svona smábæjakórahátíð í stórborginni.
Þið vitið alveg að ég er atvinnusöngkona, er það ekki?
Er það? Ég hélt að þú hefðir leikið í sápuóperu.
Ég vissi ekki að þú værir aðdáandi.
Takk fyrir.
Rætur mínar liggja í leikhúsinu. Sérstaklega í söngleikjum.
Í öllu sem Andy Webber hefur samið.
Hefurðu þá gefið út plötu? –Ó, já.
Ég syng í lögum 7, 9 og 13
í söngleiknum Stjörnuhraðlestinni.
Þá skaltu endilega tala við Jocelyn.
Hún myndi taka þér opnum örmum.
Kannski ætti Jocelyn frekar að tala við mig?
Já, eða það. Viltu matseðil?
Já, takk.
Ég er enn ekki hætt að borða.
Ég kom bara við fyrir Alexis.
Hún bað mig um að sækja fyrir sig...
Eitthvað krúttlegt til að klæðast í hlöðunni.
Það er í fataskápnum.
Er allt í lagi? –Já.
Ég er bara að gera mælingar. Ég er að mæla.
Af hverju notarðu ekki málband? –Ég á ekkert svoleiðis.
Hefurðu spurt Stevie hvort það sé til á mótelinu?
Ég var reyndar ekki búinn að því.
Mér hafði ekki hugkvæmst það.
Hvað ertu annars að mæla? –Þetta er sorgarsaga
þar sem hágæðakasmírpeysur koma við sögu.
Ég er að smíða sedrusviðarkistil undir peysurnar mínar
og er að mæla hvað kistillinn þarf að vera stór.
Ég hef smíðað kistla. –Er það?
Ég hef svolítinn tíma aflögu. Viltu aðstoð við þetta?
Það væri reyndar alveg frábært.
Hvað ertu kominn langt?
Svona langt.
Ég hef ekki tíma til að koma inn
en ég get fært þér góðar fréttir.
Það var gaman.
Hvaða fréttir eru það?
Lítill fugl hvíslaði að mér að þú værir með sönghóp.
Þú átt við Djassstelpurnar.
Til að byrja með velti ég fyrir mér hvers vegna sönghópur með metnað
hefði ekki sett sig í samband við atvinnusöngkonuna.
Við erum bara nokkrar stelpur að skemmta okkur. –Einmitt.
Það er einmitt málið.
Lítilmagninn reynir sjaldnast að teygja sig í átt til stjarnanna.
Það er liðin tíð.
Ég læt það ekki gerast á minni vakt, Jocelyn.
Ég er hér.
Viltu koma í áheyrnarprufu hjá Djassstelpunum?
Áheyrnarprufu?
Þú ætlaðir áreiðanlega ekki að móðga mig
en í skemmtanabransanum hef ég orð á mér að vera mjög eftirsótt.
Þetta er því einstakt tækifæri.
Ég veit að þú ert frábær söngkona, Moira,
en það þurfa samt allir að mæta í prufu.
Ég get ekki sleppt því að láta þig gera það líka
því það gæti valdið alls kyns leiðindum.
Meira að segja Gwen þurfti að mæta í áheyrnarprufu
en samt söng hún í héraðssýningunni þegar Annie var sett upp.
Hver hefur ekki gert það?
Það væri virkilega gaman að fá þig.
Þú hugsar bara málið.
Bob!
Það er kominn viðskiptavinur.
Bob!
Eigandinn brá sér aðeins frá.
Kannski get ég aðstoðað þig.
Hefur Paul Bunyan lokið kistilsmíðinni?
Hver er það?
Mig vantar sitt af hverju til að smíða kistilinn.
Vantar þig símanúmer húsgagnasmiðs?
Mig vantar hefilbekk, vélsög, tvær þvingur og nokkra blindnagla.
Gott og vel.
Kanntu að nota vélsög? –Nei.
Mutt er með mér og hann bað mig um að útvega þessa hluti.
Við ætlum að smíða kistilinn saman.
Vá. Nú varð þetta dæmi ennþá skrítnara.
Það er verkfæraskúr við hliðina á mótelinu.
Vantar þig kannski verkfærakassa líka?
Kannski?
Það er best að svara játandi til öryggis.
Þarftu venjulegan verkfærakassa eða sedrusviðarverkfærakassann?
Auðvitað sedrusviðar– verkfærakassann.
Hann er í skúrnum.
Það er stór viðarkassi og það stendur á honum:
Verkfæri til að smíða sedrusviðarkistil.
Orðin eru skorin út í kassann.
Ég geri ráð fyrir að þú sért að grínast
en ef svo einkennilega vildi til að þú værir ekki að grínast,
hvar í skúrnum finn ég þennan kassa?
Þú varst sem sagt að grínast.
Bravó!
Sælar, dömur.
Afsakið að ég skuli trufla.
Mér datt bara í hug að líta við þar sem ég var stödd í nágrenninu.
Ég var að spá í hvort ég ætti ekki að leyfa ykkur að heyra
hvað ég væri hæfileikarík. –Það er frábært.
Þið getið kallað þetta áheyrnar– prufu ef þið endilega viljið
eða óvænta uppákomu eða jafnvel kvöld með...
Þetta hljómar allt mjög vel.
Við erum að ljúka æfingunni en þurfum aðeins
að fínpússa einsönginn hjá Lenu.
Eftir það er sviðið þitt.
Þá bíð ég bara.
Það er fjarri mér að ætla að aftra þér frá því
að gera nauðsynlegar breytingar.
Þetta er alveg að koma hjá okkur.
Við skulum fara betur yfir erfiðu kaflana.
Byrjaðu bara á "tonight for the first time..."
Blessaður, Johnny.
Er mikið að gera eða ekki neitt?
Bob, í fyrsta lagi á maður ekki að segja þetta svona.
Fáðu þér sæti.
Mætti ég kannski koma með örlitla athugasemd?
Þegar maður rekur fyrirtæki þarf maður að vera á staðnum.
Þú þarft að vera hér til að sinna viðskiptavinunum þínum.
Það er það sem ég hef gert í allan dag.
Fékkstu viðskiptavini? Það eru frábærar fréttir.
Nei, ég sinnti viðskiptavinunum þínum.
Takk fyrir það, Johnny.
Það var ánægjuleg viðhorfsbreyting.
Þú ert aldrei hérna, Bob.
Á meðan þú varst í burtu hjálpaði ég viðskiptavini að pumpa í dekk,
ég hjálpaði aldraðri konu að bæta olíu á bílinn sinn
og síðan seldi ég Bjúkkann þarna úti fyrir 350 dollara.
Þú verður að vera á staðnum til að reka fyrirtækið þitt.
Þú hefur aldeilis átt annríkt.
Segðu mér aðeins betur frá sölunni á Bjúkkanum.
Það er reyndar skemmtileg saga.
Það kom hingað náungi og þóttist þurfa að spyrja til vegar.
Hvaða reyndi sölumaður sem er gat þó ekki annað en tekið eftir því
hvernig hann gjóaði sífellt augunum á Bjúkkann þarna.
Ég hrökk strax í gírinn.
Ég þóttist ekki taka eftir neinu.
Svo minnist hann allt í einu á Bjúkkann.
Ég byrjaði að humma og jánka, gerði þetta allt eftir bókinni.
Ég sagði honum að fjölmargir hefðu sýnt þessum bíl áhuga.
Ég spilaði á þennan náunga eins og fiðlu.
Svo viðurkennir hann loksins
að þetta sé einmitt bíllinn sem hann hafi leitað að.
Þá segi ég: Er það virkilega?
Það var þá sem ég réðist til atlögu.
Til að gera langa sögu stutta
veiddi hann 350 dollara upp úr veskinu.
Ekkert að þakka.
Sumu gleymir maður einfaldlega ekki.
Þetta er eins og að kunna að hjóla.
Skemmtilegt að þú skulir nota þá samlíkingu.
Dick Sinson þarf nefnilega að ferðast um á reiðhjóli
þangað til við getum náð bílnum hans til baka.
Hver er Dick Simpson? –Það veit ég ekki.
Dick Sinson er samt eigandi bílsins sem þú varst að selja.
Hann kom með hann til að láta gera við bremsurnar.
Ég minnist þess ekki að hann hafi beðið um að bíllinn yrði seldur.
Vesalings Dick. Hann elskaði þennan bíl.
Bíllinn var gjöf frá kirkjunni.
Fjölskyldan hans hefur átt erfitt.
Þá það, Bob.
Ég skal hringja í hr. Stinson og biðja hann afsökunar.
Þú getur alveg beðið þennan hr. Stinson þinn afsökunar
fram í rauðan dauðann
en ég veit ekki hvaða gagn það gerir fyrir Dick Sinson.
Ég redda þessu, Bob. –Vonandi.
Fáránlegt nafn. Sinson.
Dick Sinson.
Við þurfum bara að leyfa líminu að þorna.
Það ætti ekki að taka mjög langan tíma.
Þetta er mjög fallegt af þér. Takk innilega.
Ég get bara ekki annað en stokkið til og boðist til að aðstoða
þegar ég sé einhvern gera svona vitleysu.
Var það vitleysa eða kannski bara óvenjuleg aðferð?
Vitleysa.
Ég ætla ekki að rífast við þig um það
því þú þarft að halda áfram að vinna
og við erum komnir þetta langt.
Veit Alexis af þessu? –Já, auðvitað.
Má ég samt segja þér eitt í trúnaði?
Þú verður að lofa að segja Alexis ekki frá því.
Ég skil.
Ef þú finnur fyrir tilfinningum í minn garð
skil ég það alveg.
Yfirleitt væri ég alveg til í tuskið
en ég hef lent í þessu áður og þetta er voðalegt vesen.
Nei, þetta varðar Alexis. –Ég skil.
Um hvað viltu tala?
Hún kom til að gista fyrir tíu dögum
og er enn ekki farin.
Ekki misskilja mig, mér finnst æðislegt
að hafa hana hjá mér á nóttunni ef þú skilur hvað ég meina.
Ég skil það.
Dagarnir eru samt að verða svolítið... –Kæfandi?
Ég held að það sé bara heilbrigt að slaka aðeins á í þessum málum.
Já, ég er alveg sammála.
Ég hef notið þess í botn að vera einn.
Ég bý einn en núna er önnur manneskja alltaf hjá mér.
Það er auðvitað frábært en samt ekki á hverjum degi.
Ég veit samt ekki hvað ég á að segja.
Hún rennur saman við umhverfið eftir svolítinn tíma, skilurðu?
Svona svipað og reykskynjari.
Segirðu þetta vegna þess að þú viljir ekki fá hana aftur hingað?
Já. Það er málið.
Þú þarft bara að gefa þessu tíma.
Kannski geturðu dundað þér við útskurð á daginn
til að fá svolítinn frið.
Haltu áfram að gera það sem þig langar að gera.
Það er það eina sem mun hjálpa þér að halda geðheilsunni.
Þú mátt samt ekki minnast á neitt af þessu við hana.
Hún yrði gjörsamlega brjáluð.
Einmitt.
Þetta er alveg að koma. –Já.
Þetta er mjög gott.
Jæja, Moira. Það er komið að þér.
Ég var að líta á klukkuna. Þið eigið svo annríkt.
Hvernig væri að við frestuðum þessu um hálfan mánuð
þegar þið hafið undirbúið ykkur betur?
Við vorum búnar snemma og höfum því nægan tíma.
Takk fyrir en ég held að ég sé að verða lasin.
Svona nú, Moira. Syngdu fyrir okkur.
Ég vildi svo gjarnan læra af atvinnusöngkonu.
Við gætum líka allar farið snemma heim.
Áfram með smjörið.
Moira! Moira! Moira!
Verið ekki svona grimmar.
Ég get ekki neitað neinum um neitt.
Þetta var... öðruvísi. –Takk.
Ég ætla að láta ykkur einar til að ræða málin.
Hvað er í gangi?
Ég ætla að gista hér í nótt. –Nú?
Er ekki allt í lagi?
Jú, hví skyldi ekki allt vera í lagi?
Málið er bara að þú hefur verið svo lengi hjá Mutt.
Já, ég veit það. Ég þurfti aðeins að tala um það við hann.
Nú, gerðirðu það? –Já.
Hann var búinn að sækja allt dótið mitt
og ég hugsaði með mér að það væri auðvitað frábært
en ég þyrfti samt mitt eigið rými.
Sagðir þú þetta við hann? –Já.
Við vorum bara að spjalla saman og þá fann ég bara
að ég þyrfti að komast aftur á mótelið í nokkra daga.
Sagðir þú það við hann? –Já, við vorum að tala um það.
Allt í lagi. Hvernig tók hann því?
Ég kveið svolítið fyrir að segja honum það.
Það hefurðu áreiðanlega gert.
Ég vildi nefnilega ekki særa hann og heldur ekki
valda honum áhyggjum af því að ég ætlaði að hætta með honum.
Einmitt.
Við viljum ekki að hann þurfi að hafa áhyggjur af því.
Nákvæmlega.
Ég er samt mjög fegin að hafa sagt þetta við hann.
Hann tók þessu rosavel. –Það er frábært.
Þetta er krúttlegt viðarbox. –Takk, ég smíðaði það.
Það virtist reyndar sem nokkrar þeirra
hefðu hlotið einhvers konar þjálfun
en það sem ég færi svona hópi
er siðfágun, spuni og sviðsframkoma.
Þú heillaðir þær áreiðanlega upp úr skónum, elskan mín.
Það voru í það minnsta margar sem settu upp undrunarsvip.
Þær hafa sennilega aldrei heyrt í alvörusöngkonu.
Nei, líklega ekki.
Það var svo gott að reyna aðeins á þessa vöðva aftur.
Að trilla upp laglínuna og skatta svolítið.
Þær hljóta að hafa hrifist af þér ef þær buðu þér að vera með.
Ég vildi óska að þú hefðir verið þarna líka, John.
Það hefði verið svo gaman að geta sungið til þín.
Mér þykir leitt að hafa misst af þessu.
Krúttið mitt.
Elskan mín.
Íslenskur texti: Berglind Anna Sigurðardóttir